Ffrio

Coginio bwyd mewn braster neu olew poeth yw ffrio.S. Minwel Tibbott. Geirfa'r Gegin (Amgueddfa Werin Cymru, 1983), t. 102. Y ddwy brif dechneg yw ffrio mewn padell fas dros dân, a ffrio mewn llestr dwfn gan drochi'r bwyd yn llwyr mewn olew poeth. Gan y defnyddir saim i wresogi'r bwyd, mae rhai yn ei hystyried yn dechneg o goginio sy'n defnyddio gwres sych.

Caiff cigoedd brasterog megis bacwn a chig eidion mâl eu ffrio gan amlaf mewn eu toddion. Yn aml dodir cig gyda llai o fraster, pysgod, a llysiau mewn blawd neu gytew cyn eu ffrio. Yn ogystal â'r brasterau traddodiadol – toddion cig eidion, menyn a bloneg – defnyddir hefyd olewon corn, cnau a hadau i ffrio.

 Dulliau 
 Ffrio bas 
Ffrio gydag ychydig o fraster mewn padell neu lestr bas yw ffrio bas.Geiriadur yr Academi, [frying: shallow frying].

 Ffrio dwfn 
Ffrio drwy drochi'r bwyd yn llwyr mewn olew yw ffrio dwfn.Geiriadur yr Academi, [frying: deep fat frying].

 Ffrio sych 
Coginio bwydydd brasterog mewn padell nad yw'n glynu ac heb ragor o fraster yw ffrio sych.Geiriadur yr Academi, [frying: dry frying].

 Tro-ffrio 
Ffrio darnau bychain o fwyd yn gyflym mewn ychydig o fraster ar wres uchel, a'u troi'n gyson, yw tro-ffrio.Geiriadur yr Academi, [stir: stir-fry]. Gwneir yn aml mewn woc.Good Housekeeping Food Encyclopedia (Llundain, Collins & Brown, 2009), t. 449.

 Ffrio'n ysgafn 
Coginio mewn ychydig o fraster ar wres uchel, gan ysgwyd y badell yn gyson, yw ffrio'n ysgafn.Geiriadur yr Academi, [sauté]. Caiff y cig neu lysiau eu brownio mewn ychydig o fenyn, saim llysiau, neu olew. Ceir padell arbennig gydag ochrau syth a gwaelod llydan ar gyfer ffrio'n ysgafn.Good Housekeeping Food Encyclopedia (Llundain, Collins & Brown, 2009), t. 450.

 Cyfeiriadau 

Categori:Technegau coginio